La Magdeleine (Aostatoi)

La Magdeleine is a kloane italienische Gmoa in da autonoma Region Aostatal. La Magdeleine hod  Eihwohna (Stond: ) und liegt in ana Häh vo 1644 m ü. M. iwam Toi Valtournenche, oam Seitntoi vom Aostatoi. Bei da Gmoa hondlts se um an Zammschluss vo fimf kloana Weiler. Jetziga Buagamoasta (ital.: Sindaco, frz.: Syndic) vo da Gmoa is Edi Emilio Dujany.

De Nochboagmoana san: Antey-Saint-André, Ayas, Chamois und Châtillon. La Magdeleine is Mitglied vo da Comunità Montana Monte Cervino (frz.: Communauté de montagne Mont-Cervin).

 Gschicht 

Funde vo paläontologischn Ursprung deitn af a Nutzung vom Ort scho zua Eisnzeid. Im Middloita woar des Doaf Tei vo da Signoria vo Cly. Wiatschoftli woars eng mid da Gmoa Châtillon vabundn.

Weahnd da Zeid vom Faschismus hod des Doaf an italianisiatn Noma La Maddalena d'Aosta ghod. Bis 1959 woar La Magdeleine ned vo ana asphaltiatn Stroß eareichboa. Des Doaf woar midm Toi (Antey-Saint-André) duach oan Saumpfod vabundn. De Saumpfode san heite no bnutzboa, obwoi se zu touristischn Zweckn gnutzt wern.

Im Lauf vo da Zeid hod de Gmoa seah vui Eihwohna valoan, do vui ausgwondat oda in de Städt zong san.

 Geografie 

La Magdeleine bsteht aus fimf Weiler, oda, wia se offiziej gnennt wern, fimf Hameaux. Des san: Brengon, Clou, Vieu, Artaz und Messelod.

Des Doaf liegt on de Fiaß vom Beag Mont Tantané, wejcha etwos weniga ois 2700 m.ü.M. houch is.

 Im Netz 
 Offizielle Webseite der Gemeinde

 Beleg 

Kategorie:Ort im Aostatal